Tiltalt for utpressing etter henlagt overgrepssak
I dag møter den 35 år gamle kvinnen i Kristiansand tingrett tiltalt for utpressing. Hun lyktes ifølge tiltalen å få overført 100.000 kroner. Da hun krevde ytterligere 50.000 kroner, gikk mannen til politiet.Kvinnen har forklart til politiet at hun fra åtteårsalderen i flere år fremover ble utsatt for overgrep fra den nå 57 år gamle mannen og to andre sambygdinger. Saken ble etterforsket i 1993, men henlagt, ifølge politiet.Tirsdag 27. november 2012 sendte hun en tekstmelding til mannen: «Nå skal du få svi for det du har gjort mot meg du har valget enten 100.000 eller et helvete.» 57-åringen forsøkte å få kontakt med kvinnen, som kun svarte med nye tekstmeldinger. Der forsterket hun kravet og oppga kontonummeret sitt. Han overførte samme dag 100.000 kroner til kvinnes konto.To uker senere kom et nytt krav på tekstmelding: «Vil bare si at jeg har pratet med advokaten min og kan forlange 50.000 til av deg om du gjør det frivillig eller går i retten og risikerer opp til 8 år i fengsel.» Kvinnen ga ham en tidsfrist og opplyste at saken kom til å havne i retten om han ikke betalte. «Hva kommer du til å gjøre? Betale meg eller ikke?» Ifølge tiltalen unnlot mannen å overføre pengene.- Hun mener hun hadde krav på pengene, men forstår at fremgangsmåten ikke kan forsvares. Hun har erkjent de faktiske forhold, sier forsvarer Svein Kjetil Stallemo. Politiadvokat Jan Are Amundsen ved Agder politidistrikt vil ikke kommentere saken.
En 57 år gammel mann betalte 100.000 kroner til en kvinne som mente at han hadde forgrepet seg på henne.